የተማሪዎች ምገባ አሰቃቂ የድህነት ታሪኮችን ይታደጋል
 ወይዘሮ አበባ ተስፋ ቡና በፔርሙዝ እያዞሩ በሚያገኙዋት ገቢ የቤት ኪራይ ከፍለው፣ የምግብ አስቤዛ ችለው፣ ጨው በርበሬ ሸምተው፣ ልጃቸውን ትምህርት ማስተማርና ሕይወትን መግፍት ከብዷዋቸል፡፡ የአብራካቸውን ክፋይ ለወላጅ እናታቸው ለመስጠት ተገድደው እንደነበር ያስታውሳሉ፡፡ ‹‹የትምህርት ቤት ቁሳቁስ አሟልቼ ማስተማር አልችልም፤ በምድር ላይ እያለሁ የተፈተንኩበትና ማድረግ ባለመቻሌም ያዘንኩበት ጊዜ ነው፡፡ ፈጣሪ ‹ላይክስ አይበድልም› የሚባለው እውነት ነው፡፡ አሁን ላይ መንግሥት ይሄን ዕድል አመቻችቶ ከሰቀቀን ታድጎኛል›› ብለዋል ወይዘሮ አበባ፡፡ ‹‹ችግሬ ለዘላዓለም የለቀቀኝ ያህል ነው የተሰማኝ:: ዩኒፎርም፣ ደብተር፣ እስክብሪቶ፣ ቁርስ፣ ምሳ
ይሄን ሁሉ መንግሥት ችሎ ነው የሚያሥተምራት ልጄን:: በእውነት የማመስገኛ ቃል የለኝም›› ሲሉም ደስታ በተቀላቀለበት ስሜት ሀሳባቸውን
አጋርተውናል፡፡ አሁን ላይ የኑሮ ውድነቱ ከብዷል፡፡ ወላጆች ምን ያህል እየተሰቃዩ እንደሆነ ለቀባሪ ማርዳት ነው፡፡
አንድ ዕቃ ለመግዛት ያለህን ገንዘብ አስረክበህ ከመምጣት በዘለለ ፋይዳ የለውም፡፡ በዚህ ሰዓት መንግሥት የተማሪዎችን ቁርስና ምሳ
እችላለሁ ብሎ መናገሩ በጣም የሚያስደስት ነው፡፡ ለካ ችግራችንን የሚጋራን አለ ማለት ነው? ብዬ እንዳስብ አድርጎኛል የሚሉት ሁለት
ልጆችን የሚያስተምሩት ሌላዋ እናት ወይዘሮ አስቴር በላይነህ ናቸው፡፡ ምንም የገቢ ምንጭ እንደሌላቸው የሚናገሩት ወይዘሮ አስቴር
የሁለት ልጆቼን የትምርት ቤት ቁሳቁስ ሙሉ ወጪ ከመሸፈን አልፎ ለቁርስና ለምሳም መንግሥት መሸፈኑ ‹‹የኔን ያህል ተሰምቶት ችግሬን
እንዴት ተረዳልኝ እንድል አድርጎኛል›› ይላሉ፡፡ የዚህ አይነት ነገር የነበረው እኮ በንጉሡ ዘመን ብቻ ነውሲሉም አስተያየታቸውን
ሰጥተዋል፡፡ ለሁለቱ ልጆች የሚያወጡት ገንዘብ ማሰቡ ተጭኖኝ ነበር፡፡ ልጆቻቸውን
እያስተማሩ ያሉት እየተሯሯጡ ነው፤ ይሄ ነው የሚባል ቋሚ ሥራም ሆነ ቋሚ ገቢ እንደሌላቸው የጠቆሙት ወይዘሮ አስቴር በዚህ ወቅት
የተደረገላቸው ድጋፍ የሚረሳ አለመሆኑን አፅንኦት ሰጥተው ይናገራሉ፡፡ ትምህርት ቤቱ እንደዚህ ታድሶና አምሮበት ሲያዩት ለመጀመሪያ ጊዜያቸው
እንደሆነ የሚናገሩት ወይዘሮ አስቴር በዚህ ዓመት ለማስመዝገብ ግቢ ውስጥ ስገባ ሌላ ቦታ፣ ሌላ አገር የገቡ ያህል እንደተሰማቸው
ይገልፃሉ፡፡ ‹‹በከፍተኛ ርብርብ ለልጆቻችን የታደሰውን በንጽህና ጠብቀን ማስቀጠል የሁላችንም ኃላፊነት ነው፡፡ በዚያ ላይ ወላጅ
ስትሆን ለልጆችህ የምትቋጥረው አንድ ቀን ሊኖርህ ይችላል፡፡ ሌላ ቀን ላይኖርህ ይችላል፡፡ እዚሁ ተሟልቶ መቅረቡ ደግሞ ከምንም
ነገር በላይ እፎይታን ይሰጥሃል፤›› ብለዋል፡፡ ወይዘሮ አልማዝ ጌታቸው የማስተምረው ሁለት ልጆች አሏቸው፡፡ ዘንድሮ አንዱ መሰናዶ ደርሶላቸዋል:: በጠዋት ተነስተው
ምን እንደሚሰጣቸውና ለምሳም ምን እንደሚቋጥሩላቸው ይቸገሩ እንደነበር ያስታውሳሉ፡፡ ቁርሱን ሳይበላ ትምህርት ቤት ሲማር መዋል
ደግሞ በጣም አስቸጋሪ ነው፡፡ ስለዚህ መንግሥት ለእኛ ያደረገልን ነገር በጣም የሚያስመሰግን ነው፡፡ ምግቡን በልቶ፣ የመማሪያ ቁሳቁስ ተሟልቶለት፣ በተገቢው እንደ ጓደኞቹ እኩል ለብሶ መማር መቻሉ እንደ አንድ
ደሀ ወላጅ ስትመለከተው እጅግ በጣም የሚያስደስት ነው፡፡ ምክንያቱም ከውጫዊ እኩልነትም በላይ የሥነልቦናው ሁኔታ ጤናማ ሆኖ መማር
ስለሚችል ተወዳዳሪ እንዲሆን ያደርገዋል ብለዋል:: አሁን ባለው የገበያ ሁኔታ ብታስበው መንግሥት ለእያንዳንዳችን ያወጣው ወጪ ከፍተኛ
ነው፡፡ የማህበረሰቡንና የወላጆችን ኢኮኖሚያዊ ጫና በማቃለል ሚዛን ስታየው ደግሞ እጅግ በጣም ከፍተኛ ዋጋ ትሰጠዋለህ፡፡
እዚህ ትምህርት ቤት በተሟላ ደረጃና ለሁሉም ተማሪዎች የሚደርስ አልነበረም እንጂ ከሁለት ሦስት ዓመት በፊት ጀምሮ ተማሪዎችን መመገብ
ጀምሮ ነበር፡፡ ይህ ሁኔታ ግን ሁሉንም ተማሪዎች ያካተተ ባለመሆኑ የራሱ ውስንነት ነበረው:: አሁን ላይ ሁሉንም ተማሪዎች ማካተቱ
ለወላጆች ቀላል የማይባል ኢኮኖሚያዊ ድጋፍ ነው ብለዋል፡፡ አሁን ከወላጆች የሚጠበቅ አንድ ነገር አለ የሚሉት ወይዘሮ አልማዝ፤ የመማር ማስተማሩ የተሳለጠ እንዲሆን ከመምህራን
ጋር በቅርበት እየተነጋገሩ የልጆችን ባህሪና ሥነ ምግባር ማስተካከል ነው፡፡ ልጆቻችን በቤት ውስጥ የሚያሳዩት ባህሪና በትምህርት
ቤት ያላቸው ፀባይ በፍፁም ይለያያል፡፡ ትምህርት ቤት ሲመጡ ይቀየራሉ፤ ስለዚህ ልጆቻችን ከምናስበው ደረጃ መድረስ እንዲችሉ በጋራና
በመመካከር መሥራት አለብን ይላሉ፡፡ መንግሥት እስከዚህ ድረስ እየደገፈ ኢኮኖሚያዊ ጫናን ለማቃለል ጥረት ሲያደርግ ወላጆች ሦስት፣ አራት እርምጃ
ቀድመን ሄደን በመደገፍ ልጆቻችንን ለፍሬ ማብቃት ግዴታ ሊሆን ይገባል ሲሉ ገልፀዋል፡፡ ድህነትን መቋቋም ላቃተን ለእንደኛ አይነት የማህበረሰብ ክፍሎች መንግሥት የሚያደርገውን ድጋፍ አጠናክሮ መቀጠል
አለበት፡፡ ለእኛ እንዳዘነልን ሁሉ ለሀገራችን ሰላምና አንድነት እንዲወርድ ልንፀልይ ይገባል›› ሲሉም ወይዘሮ አልማዝ አክለዋል፡፡
በተማሪዎች፣ በወላጆች፣ በትምህርት ቤቱ ማህበረሰብ፣ በከተማ አስተዳደሩ እና አጠቃላይ በትምህርት ባለድርሻ
አካላት ዘንድሮ ታይቶ የማይታወቅ መነሳሳት ተፈጥሯል ያሉት የዕድገት በሥራ አፀደ ሕፃናትና የመጀመሪያ ደረጃ ርዕሰ መምህር ደሳለኝ
ግርማ ናቸው፡፡ የኑሮ ውድነቱ በማህበረሰቡ ዘንድ የፈጠረውን ከፍተኛ ጫና በመረዳት መንግሥት ከማህበረሰቡ ጎን መቆሙን ያሳየበት
የዘንድሮው ሁለገብ ድጋፍ ሊበረታታ ይገባል፡፡ ትምህርት ቤቱ በ60 ዓመት እድሜው የዚህ አይነት በመንግሥት በተደራጀ አቅም ሙሉ
እድሳት ሲደረግለት ለመጀመሪያ ጊዜ ነው፡፡ በትምህርት ቤቱ የተመዘገቡት 973 ተማሪዎች ሙሉ የትምህርት ቁሳቁስ ወጪም በመንግሥት
ተሸፍኗል፡፡ በተጨማሪም ከጥቅምት 1/2012 ዓ.ም ጀምሮ ለሁሉም ተማሪዎች
የቁርስና የምሳ አቅርቦት በመንግሥት ይከናወናል፡፡ የሚመግቡ አካላትም በሁለት ቡድን ተደራጅተው በመጠባበቅ ላይ ይገኛሉ:: ለመመገቢያ
የሚሆኑ አምስት አዲስ ክፍሎች በትምህርት ቤቱ ተዘጋጅተዋል፡፡ ደረጃቸውን የጠበቁ ሁለት የማብሰያ ክፍሎች ተሠርተው ዝግጁ ሆነዋል::
በአጠቃላይ እነዚህ ርብርቦች ተማሪዎች ያለችግር ትምህርታቸውን እንዲከታተሉ በማድረግ ለትምህርት ጥራት መረጋገጥ የሚያበረክቱት አስተዋጽኦ
ቀላል አይደለም ሲሉ ርዕሰ መምህሩ አስረድተዋል፡፡  አዲስ ዘመን መስከረም
15  ቀን 
2012 ዓ.ምሙሐመድ
ሁሴ